Pealegi polnud Pirn enam kuigi aktiivne raadioamatöör, selle hobi tippaeg jäi tema jaoks 1970. aastate algusse. Raadioharrastajad otsivad eetrist hobikaaslasi kaugetest maadest ning püüavad nendega sidet saada. Kontakti õnnestumise korral saadetakse üksteisele spetsiaalne postkaart, millega sideseanss fikseeritakse. Mida rohkem kaarte koguneb, seda edasijõudnumaks võib amatöör ennast lugeda.